"Setswana Puo ya Gae (HL)/P2 6 DBE/2022 SC/NSC – Kaedi Ya Go Tshwaya  Kwa sekolong sa Foreiborogo go nnile le ditiragalo tsa tlhaolele, kgatelelo ya bosemorafe le kgatako ya ditshwanelo tsa botho tsa go amogela thuto mo botshelong jwa ga Motswagauteng. O ne a kgoromeletswa mo mosetsaneng mongwe wa mosweu e leng Sarkie mo go neng ga lebisa mo go iteweng ga gagwe, mme ga tsoga ntwa e e matlho mahibidu ya bosemorafe. Fa kgetse e tla go sekwa, mogokgo le Lekgotla la sekolo ba ne ba atlhola kgetse ka go gobelela le go sekamela mo letlhakoreng la basweu, mme ba sa lebe molato. Se e ne e le kgatelelo ya bosemorafe.  Motswagauteng o ne a kgethololwa ke mogokgo ka a tsenya pitso ya bana le batsadi ba basweu a sa mo akaretsa le motsadi wa gagwe. Tshwetso e tsewa kwa ntle ga gagwe a bo a kobiwa mo sekolong, motlhodi wa ntwa e leng Koot o sala mo go sona ka ntlha ya mmala.  Mo pusong ya motlhakanelwa, bantsho le basweu ba tsena dikolo mmogo gonne botlhe ba na le ditshwanelo tsa botho tsa go amogela thuto, mme ga go ope yo o kgethololwang kgotsa gona go gatelelwa go ya ka mmala wa gagwe. Fa kgetsi nngwe le nngwe e tla go sekwa gammogo le go sekasekwa, ga go gobelelwe le go leba mmala, mme go lejwa boleng jwa yona le go fitlhelela tharabololo e e maleba e e tlaa kgotsofatsang botlhe ntle le go tsaya letlhakore la ga ope ka maitlhomo e le a go tsholetsa serodumo sa sekolo.  E le ruri puso ya gompieno e tlisitse diphetogo mo ditshwanelong tsa botho. (Dikarabo tsa batlhatlhojwa di elwe tlhoko) [25] POTSO 7 (DIPOTSO TSE DIKHUTSHWANE) LEBA SEIPONE – Kabelo Kgatea 7.1 Rodipoto. (1) 7.2 Ke ngwana wa ga rangwane/rremogolo. (1) 7.3 Ba ne ba dira dipatlisiso ka ga bogwenegwene jwa ga Mokwepa. (2) 7.4 O ne a wela mafatlha (fa ba re Mokwepa o tshwerwe.} A batla go ema pelo (fa ba re ke motsadi wa gagwe.) A thubega ka selelo (ka ntlha ya fa a ne a tshogile.). (3) 7.5 O pelontle – o ne a gakolola Motswagauteng go gwalalela thuto. O boitshoko – ke ngwana wa mebila fela o ne a ithuta go fitlha a bona lekwalo bolesome. (4) 7.6 Ke ka ntlha ya fa lesea le ne le tshwana le rraalona, mme a tshaba go thubela mongwaagwe lelapa./O ne a tshaba go lebagana le batsadi ba gagwe ka gore e ne e le moila go tshola ngwana le mosweu. (2) 7.7 Matlho a matala/meriri e o kareng seditse sa pitse ya ga Motswagauteng e e sa tshwaneng le ya batho ba bangwe e dirile gore batho ba se mo amogele ka a sa tshwane le bona, se se dira gore ba mo sotle mme morero wa tlhaolele o tswelele pele. (2) 7.8 Koot le Teu ba rarabolola bothata ka ntlha ya fa ba ne ba tlisa kutlwano e e neng e se teng fa gare ga bantsho le basweu. (2) Kwalololo e ileditswe Phetla"